****

**Подаване на заявление по чл. 37в, ал. 7 от ЗСПЗЗ** *Идентификатор: 9604*

**Подаване на заявление по чл. 37ж, ал. 12 от ЗСПЗЗ** *Идентификатор: 9605*

**Кой има право?**

Правоимащо е лицето, **което е собственик**, **съсобственик** или **наследник** на имота (пълномощник) **към момента на издаване на заповедта**.

Заявлението се подава **чрез общинската служба по земеделие по местонахождението на имотите** /гр. Велико Търново; гр. Горна Оряховица; гр. Елена; гр. Златарица; гр. Лясковец; гр. Павликени; гр. Полски Тръмбеш; гр. Свищов; гр. Стражица и гр. Сухиндол/ до директора на Областна дирекция „Земеделие” – Велико Търново.

**Описание**

Административната услуга се заявява при необходимост от изплащане на суми за земите по чл.37в, ал.3, т.4 от ЗСПЗЗ /бели петна/. Това са земите, за ползването на които не са сключени договори от **собственика**, **съсобственика** или **техен** **наследник** с ползвател /наемател, арендатор, кооперация/. Те се предоставят за ползване по силата на административен акт – заповед на директора на ОД „Земеделие“ – Велико Търново, защото попадат в създадени масиви за окрупнено/ комасирано ползване на земеделските земи в съответното землище.

Началникът на общинската служба по земеделие одобрява заявлението и го предава за изпълнение на служител. Директорът на ОД „Земеделие“ одобрява изготвена от ОСЗ преписка и предава за изпълнение на служители от ОДЗ.

Услугата се изпълнява в срок до 30 дни.

**Как да открия моя собствен/ наследствен имот – бяло петно?**

Потърси в секция „**Ползване на земеделски земи**“ на сайта на Областна дирекция „Земеделие” – Велико Търново, където са публикувани заповедите на директора на ОД „Земеделие“ – Велико Търново съответно по стопански години, общини и землища по местонахождението на земите.

**Възможни начини за заявяване:**

• Със заявление на гише в център за административно обслужване;  
• Със заявление по пощата на хартиен носител, както и електронна поща /подписано с КЕП/;  
• По електронен път чрез системата за сигурно електронно връчване – избор на услуга с: /*Идентификатор: 9605 – за имоти – ниви или трайни насаждения/* и /*Идентификатор: 9604 – за имоти – пасища, мери и ливади/*.